رايد تحب هذا ابد موممنوع .. بس عيون امك لا تجافيها
واذا رايد عشك فالعشك موجود .. بس فكر بامك شلون ترضيها
ولا تعشق بشر اكثر من امك لا .. راحتك بحضن امك تلكه تاليها
محد يريحك لاعشق لااحضان .. بس بحضن امك راحتك تلكيها
لمسه حبيبك احساس ويروح .. لكن امك جنان الكون بيديها
ولو رايد تحب ويرتاح هالبال .. دور ع اليحب امه ومايزعل عليها
لان هذا محب مايجي مثله انسان .. ولو زعلت امه يركض يراضيها
حب الام ركن من اركان الاسلام .. والماينفذه تاليته جهنم ينجوي بيها
ولو رايد الجنه هاي سهله هواي .. دنك ع امك وبوس رجليها
وبكلمه حلوه لازم تصبحهه .. وببوسه ع الراس والايد مسيها
تره امك تضل امك ماتخونك يوم .. بس الخيانه من الغير ممكن تلاكيها
الام هي وحده وماتصير اثنين .. خل ترضه عليك ولا تبجيها
الولد موجودين وكلش هواي .. وهالدنيا تره كومه بنات موجودين بيها
لكن امك مايعوضهة الكون .. ولو راحت من دنيتك ما ترتاح بيها
الدنيا بلايا امنه ظلمه تبقه هواي .. والراحه للموت مانلكه تاليها
ربي احفظ امي هاي تاج الراس .. وخيمه ع هالبيت ياربي خليها